Carrefour
Carrefour – didžiausias Prancūzijos mažmeninės prekybos tinklas. Ši bendrovė yra antra pagal dydį mažmeninės prekybos įmonė pasaulyje gautų pajamų atžvilgiu ir trečia pagal dydį uždirbamo pelno požiūriu. „Carrefour“ gautų pajamų atžvilgiu nusileidžia tik „Walmart“, o uždirbamo pelno požiūriu atsilieka nuo JAV „Walmart“ ir JK „Tesco“ prekybos tinklų. Prie būrio įmonių, nusprendusių didinti investicijas Brazilijoje, prisijungė ir Prancūzijos prekybos tinklas „Carrefour“, kuris siekia sujungti Brazilijoje turimą verslą su didžiausiu šios šalies prekybos tinklu „Grupo Pao de Acucar“. Tačiau valstybiniam Brazilijos plėtros bankui nusprendus nefinansuoti sandorio mokesčių mokėtojų pinigais, viskas žlugo.